Kinžvarto pilis

Kinžvarto pilis (, ) – istoriniai rezidenciniai rūmai Čekijos vakaruose, Chebo rajone, 20 km į pietryčius nuo Chebo, Lazne Kinžvarte.

XIII a. pabaigoje Čekijos karalystės pasienyje pastatyta gynybinė Kunigeswart pilis. XVI a. pabaigoje slėnyje netoli pilies pastatyti renesansiniai rūmai. 1623 m. Kinžvarto valda perėjo Meternichų giminės nuosavybėn. Sugriuvusių renesansinių rūmų vietoje 1681–1691 m. Meternichai pastatė barokinius rūmus, kurie 1820–1839 m. pagal architekto Pjetro Nobilės projektą perstatyti klasicistiniu stiliumi. 1945 m. pastatas nacionalizuotas, 1947 m. įrengtas viešas muziejus (veikė iki 1976 m.). Po 2000 m. rekonstrukcijos pastatas vėl atidarytas lankytojams. Rūmus supa 293 ha dydžio parkas.Kynžvart Chateau , Kynžvart. Nuoroda tikrinta 2020-07-16.

Pilies bibliotekoje saugomi Meternichų giminės surinkti inkunabulai (230 vienetų), viduramžių rankraščiai, vertingi spaudiniai, mokslinės knygos, enciklopedijos. 1828 m. Meternichų įkurtame muziejuje sukaupta gamtos mokslų, numizmatikos, istorinių ir gamtos retenybių, rankraščių, Senovės Egipto, skulptūrų ir Rytų dailės kolekcija. 1960 m. pilies kolekcijose rasta Kinžvarto dagerotipija – viena iš pirmųjų fotografijų pasaulyje, dovanota Lui Dagero 1839 m. Klemensui fon Meternichui, tuometiniam Austrijos užsienio reikalų ministrui. 2017 m. dagerotipija įrašyta į UNESCO Pasaulio atminties registrą,The Kynzvart Daguerreotype – The Birth of Modern Visual Media, United Nations Educational, Scientific and Cultural Organization. Nuoroda tikrinta 2020-07-16. šiuo metu eksponuojama Nacionaliniame technikos muziejuje Prahoje.Fotografický ateliér , Národní technické muzeum. Nuoroda tikrinta 2020-07-16.

2020 m. Europos Komisija Kinžvarto piliai suteikė Europos paveldo ženklą.Značku Evropské dědictví získal zámek Kynžvart či kolonie Baba, České Noviny, 2020-03-31. Nuoroda tikrinta 2020-07-16. 

 Šaltiniai 

 Castle Kynzvart - History , Kynžvart. Nuoroda tikrinta 2020-07-16.

 Nuorodos 
 Oficiali svetainė 

Kategorija:Europos paveldo ženklas
Kategorija:Čekijos pilys
Kategorija:Rūmai